**2-րդ կրթական հարթակ**

**4-րդ շաբաթ**

***Նախորդ դասի ստուգում։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

* **Գրականություն -** Կրկնել«Հնչի՛ր, մեր զա՛նգ» բանաստեղծությունը:

Աշակերտները պետք է կարողանան կարդալ դասանյութը և պատասխանել հետևյալ հարցերին

* Ինչի՞ մասին է բանաստեղծությունը:
* Քեզ ո՞ր քառատողը դուր եկավ: Ինչու՞:
* Ի՞նչ էին անում երեխաները մինչև դպրոց գնալը։
* Իսկ դու հաճույքով ե՞ս գնում դպրոց։ Ի՞նչ եք սովորում դպրոցում
* **Ուղղագրություն** – *արդեն, ողջույն, պարտեզ, պահմտոցի* բառերի թելադրություն
* **Բառագիտություն** – Ստուգել հետևյալ բառերի բացատրությունները
	+ *Բավ – բավական, հերիք*
	+ *Պահմտոցի – Մանկական խաղ, որի ժամանակ մեկի աչքերը փակում են, իսկ մյուսները թաքնվում, և առաջինը աչքերը բացելով փնտրում է մնացածին*
	+ *Զանգ – ազդանշան, ձայնի տեսակ*
	+ *Պարտեզ – այգի*
	+ *Զիլ – բարձր, սուր ձայն*
	+ *Ղողանջել – հնչել*
* *Ողջույն – բարև*
* **Քերականություն** – Մեծատառեր և փոքրատառեր։ Կարողանալ պատասխանել հետևյալ հարցերին․
* Ի՞նչ տեսակի են լինում տառերը: *-* Տառերը լինում են **մեծատառ** և **փոքրատառ**։

Հայերենի **մեծատառերն են՝ Ա, Բ, Գ, Դ, Ե ...**

Հայերենի **փոքրատառերն են՝ ա,, բ, գ, դ, ե** ...

* Մարդկանց անունները, ազգանունները և հայրանունները գրում ենք մեծատառով։ Օրինակ՝
	+ *Հայկ, Դավիթ, Ալեքսանդր, Սոնա:*
* Նախադասությունը սկսում ենք մեծատառով։
* Նախադասության վերջում դնում ենք վերջակետ։ Օրինակ՝

***Ա***յսօր կիրակի է։

***Ե***ս սիրում եմ իմ մայրիկին։

***Հ***այաստանն իմ հայրենիքն է։

* Կրկնել այբուբենի առաջին 20 տառերը՝ - ***Աա, Բբ, Գգ, Դդ, Եե, Զզ, Էէ, Ըը, Թթ, Ժժ, Իի, Լլ, Խխ, Ծծ, Կկ, Հհ, Ձձ, Ղղ, Ճճ, Մմ։***
* **Մշակույթ** **– Հայկական հաց – լավաշ**: Կարողանալ պատասխանել հետևյալ հարցերին․
* Ի՞նչ է լավաշը:
* Ինչո՞ւ են այս հացի անունը դրել «լավաշ» բառը:
* Ե՞րբ են թխում լավաշը:
* Նկարագրիր լավաշ թխելու արարողությունը:

***Նոր դաս։***

* **Գրականություն -** «Առաջին ուսուցիչը» բանաստեղծությունը
* **Բառագիտություն** – Թեմատիկ բառերի բացատրություններ
* **Ուղղագրություն** – *ուսուցիչ, մեղմիկ, աշխարհ, իսկույն բառերի* ուղղագրություն*,* բառաթելադրություն
* **Քերականություն –** «ե» տառի կիրառման կանոնները
* **Բանավոր խոսքի զարգացում -** Բանջարեղեններ
* **Մշակույթ** – Հայաստանի մայրաքաղաք Երևան

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Ինչի՞ մասին է բանաստեղծությունը:
* Դու հիշո՞ւմ ես քո առաջին ուսուցչին: Նկարագրիր նրան:
* Դու ին՞չ ես սովորել քո առաջին ուսուցչից:
* Բացատրել հետևյալ բառերը․
	+ *մեղմիկ – թեթև, նուրբ*
	+ *իսկույն – միանգամից*
	+ *բարկանալ - ջղայնանալ*
* Աշակերտները ուսուցչի օգնությամբ կարդում են բանաստեղծությունը:

**Ուղղագրություն** – Սովորել*ուսուցիչ, մեղմիկ, աշխարհ, իսկույն*  բառերի ուղղագրությունը

**Քերականություն – «ե» տառի կիրառման կանոնները**

**Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար**.

* **Բացատրել**, թեինչպես է հնչում «ե» տառը բառի սկզբում, բառի մեջ և բառի վերջում
* Բառասկզբում «ե»-ն հնչում է «յ+է»
* Միայն **«եմ», «ես», «ենք», «եք», «են»** բառերում է, որ բառասկզբի «ե»-ն կարդացվում է «է»:
	+ Օրինակ, խոսում **եմ**, խոսում **ես** և այլն
* Բառի մեջ և բառավերջում «ե»-ն հնչում է «է»:
	+ Օրինակ՝ երեխա, երկաթե, երեկ, երբեք
* Աշակերտների օգնությամբ գրել նոր բառեր՝ վերը նշված կանոններին համապատասխան:
* Կրկնել այբուբենի հետևյալ 10 տառերը՝ - ***Յյ, Նն, Շշ, Ոո, Չչ, Պպ, Ջջ, Ռռ, Սս, Տտ:***
* Կազմել 2-ական բառ նշված տառերով:
* **Հիշի՝ր** հետևյալ բանջարեղենի անունները. (Ուսուցիչը նախապես աշակերտներին հարցնում է, թե ինչ բանջարեղենի անուններ գիտեն): Աշակերտները լրացնում են և արտագրում հետևյալ բանջարեղենի անունները իրենց տետրերում.

|  |  |
| --- | --- |
| պոմիդոր (լոլիկ)վարունգպղպեղսմբուկ (բադրիջան)գազար | բողկկաղամբսպանախլոբիկարտոֆիլ |

**Մշակույթ - Հայաստանի մայրաքաղաք-Երևան**

Հայաստանի մայրաքաղաքը Երևանն է: Այն աշխարհի ամենահին քաղաքներից է: Երևանը 2,794 տարեկան է: Ձյունագագաթ Արարատ լեռան դիմաց սփռված քաղաքում շատ են պատմական շենքերը, թանգարանները, մշակութային կենտրոնները:

Երևանը հայտնի է «վարդագույն քաղաք» անունով: Անունը ստացել է վարդագույն քարի պատճառով, որով կառուցված են քաղաքի բազմաթիվ շենքեր:

**Հարցեր և առաջադրանքներ**

* Ո՞րն է Հայաստանի մայրաքաղաքը:
* Քանի՞ տարեկան է Երևանը:
* Ո՞ր լեռան դիմաց է սփռված Երևանը:
* Ի՞նչ շենքերով է հարուստ մեր քաղաքը:
* Ի՞նչ անունով է հայտնի Երևանը: Ինչո՞ւ:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը և վերարտադրել սեփական խոսքերով, բնութագրել հերոսներին և պատասխանել դասավերջի հարցերին։
* Հասկանալ «ե» տառի օգտագործման կանոնները և բերել օրինակներ:
* Վերհիշել Այբուբենը:
* Հիշել բանջարեղենի անունները:
* Մասնակցել խմբային աշխատանքներին։